32006R0426
L 079/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 426/2006 НА СЪВЕТА
от 9 март 2006 година
за изменение на приложение I към Регламент (ЕИО) № 2658/87 относно тарифната и статистическата номенклатура и Общата митническа тарифа
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
В Комбинираната номенклатура в приложение I към Регламент (ЕИО) № 2658/87 (1) митата са суспендирани на автономно основание и за неопределен период за някои стоки от глава 27, когато те са предназначени да претърпят специфична преработка, когато са изпълнени някои условия, определени в Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета относно създаване на Митнически кодекс на Общността (2).
(2)
Някои отпадъчни масла, предназначени за рециклиране, класирани в код по КН 2710 99 00, не се ползват понастоящем от това освобождаване.
(3)
Поради екологични причини, свързани с рециклиране на отработените масла, същото тарифно третиране следва да се прилага и към отпадъчните масла и към маслата от същата група, при условие че законовите и технически условия са изпълнени. Следователно в интерес на Общността е да се суспендират на автономно основание и за неопределен период митата за такива продукти.
(4)
Регламент (ЕИО) № 2658/87 следва съответно да бъде изменен.
(5)
Тъй като изменението, въведено от настоящия регламент, следва да се прилага от същата дата, както Комбинираната номенклатура за 2006 г., приета с Регламент (ЕО) № 1719/2005 (3) на Комисията, настоящият регламент следва да влезе в сила незабавно и да се прилага от 1 януари 2006 г.
ПРИЕ НАСТОЯЩИЯ РЕГЛАМЕНТ:
Член 1
В част втора (колоната с митата), глава 27, раздел V от приложение I към Регламент (ЕИО) № 2658/87 за код по КН 2710 99 00 текстът в третата колона се заменя със следното:
„3,5 (4)
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 януари 2006 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 март 2006 година.